

Na osnovu člana 21 Statuta Javnog preduzeća za upravljanje morskim dobrom, člana 5 i 7 Zakona o morskom dobru ("Sl. list RCG", br. 14/92, 27/94 i „Sl.list CG“, br. 51/08, 21/09, 73/10 i 40/10 ), a u vezi sa članom 10 stav 1 alineja 12 Zakona o državnoj imovini ("Sl. list CG", br. 21/09 i 40/11), članova 4, 29 i 31 Uredbe o prodaji i davanju u zakup stvari u državnoj imovini (“Sl. list CG” br. 44/10), Odluke Upravnog odbora broj: 0203-388/7 od 28.01.2019.god o davanju u zakup/na korišćenje djelova morskog dobra prema Programu privremenih objekata u zoni morskog dobra i Atlasu crnogorskih plaža i kupališta za period 2019.-2023.god. na koju je saglasnost dala Vlada Crne Gore Zaključkom broj:07-263 od 07.02.2019.god, Izmjenama i dopunama programa programa privremenih objekata u zoni morskog dobra za Opštinu Budva za period od 2019-2023. god. Javno preduzeće za upravljanje morskim dobrom objavljuje

**J A V N I P O Z I V**

**ZA JAVNO NADMETANJE ZA ZAKUP PRISTANIŠTA I PRIVEZIŠTA**

**BROJ: 0209-1932/1 od 13.05.2022. godine**

1. **PREDMET**

Predmet ovog poziva je davanje u zakup plutajućih privremenih objekata u skladu sa Izmjenama i dopunama programa privremenih objekata u zoni morskog dobra u opštini Budva za 2019-2023. godinu na sledećim lokacijama:

**1. OPŠTINA BUDVA**

|  |
| --- |
| **1.1 RAFAILOVIĆI** |

**PREDMET ZAKUPA:** Akvatorijum ispred kat. parcele 1431/6 KO Bečići, u kojem se postavlja platforma za pristajanje i privez plovnih objekata dimenzija 30m x 2m.

Lokacija označena **10.25** u Izmjenama i dopunama programa Programa privremenih objekata u zoni morskog dobra za Opštinu Budva za period od 2019-2023. god.

**NAMJENA** : Platforma pristajanje i privez plovnih objekata

**POČETNA CIJENA GODIŠNJEG ZAKUPA: 720,00 EURA**

Potrebno je dobiti saglasnost Lučke kapetanije Bar.

|  |
| --- |
| **1.2 RAFAILOVIĆI** |

**PREDMET ZAKUPA:** Akvatorijum ispred kat. parcele 1431/6 KO Bečići, u kojem se postavlja platforma za pristajanje i privez plovnih objekata dimenzija 30m x 2m.

Lokacija označena **10.26** u Izmjenama i dopunama programa Programa privremenih objekata u zoni morskog dobra za Opštinu Budva za period od 2019-2023. god.

**NAMJENA** : Platforma pristajanje i privez plovnih objekata

**POČETNA CIJENA GODIŠNJEG ZAKUPA: 720,00 EURA**

Potrebno je dobiti saglasnost Lučke kapetanije Bar.

|  |
| --- |
| **1.3 RAFAILOVIĆI** |

**PREDMET ZAKUPA:** Akvatorijum ispred ikat. Parcele3 1431/6 KO Bečići, u kojem se postavlja platforma za pristajanje i privez plovnih objekata dimenzija 30m x 2m.

Lokacija označena **10.27** u Izmjenama i dopunama programa Programa privremenih objekata u zoni morskog dobra za Opštinu Budva za period od 2019-2023. god.

**NAMJENA** : Platforma pristajanje i privez plovnih objekata

**POČETNA CIJENA GODIŠNJEG ZAKUPA: 720,00 EURA**

Potrebno je dobiti saglasnost Lučke kapetanije Bar.

**Minimalne cijene zakupa date su bez uračunatog PDV-A.**

**II Način**

Davanje u zakup vrši se putem javnog nadmetanja (aukcije).

**III Početna cijena**

**3.1. Lokacije se daju  u zakup u viđenom stanju.**

Lokacije se daju u zakup bez postavljenih objekata i infrastrukturne opremljenosti.

Lokacijama se pristupa preko postojećih staza i pristupnih komunikacija, a izuzetno ukoliko se pristupna staza nalazi na privatnoj parceli izabrani ponuđač je dužan da za korišćenje iste obezbijedi saglasnost vlasnika.

**3.2. Naknada za korišćenje/zakupnina**

**Minimalne cijene sezonskog zakupa za 2022.godinu date su bez uračunatog PDV-A.**

Početna cijena zakupa, odnosno zakupnina/naknada za korišćenje morskog dobra se uvećava  za iznos PDV-a.

Početna cijena za svaku lokaciju obračunava se na godišnjem/sezonskom nivou saglasno Cjenovniku početnih naknada iz 2019.god. koji je utvrdilo Javno preduzeće za upravljanje morskim dobrom.

Početna cijena se odnosi na kalendarsku godinu bez obzira kada je ugovor zaključen.

**Uvažavajući da je Zaključcima Upravnog odbora Javnog preduzeća broj:0203-1203/8 od 27.04.2021.godine planirana izmjena cjenovne politike, odnosno usvajanje inoviranog Cjenovnika početnih naknada za korišćenje/zakup morskog dobra, naknada za 2022. i 2023.godinu biće utvrđena aneksom ugovora.**

Zakupnina/naknada za korišćenje morskog dobra  plaća se u cjelini u momentu zaključenja ugovora ili u najviše tri rate, od kojih prva rata dospijeva u momentu zaključenja ugovora. uz obavezu izabranog ponuđača da u momentu zaključenja ugovora dostavi Javnom preduzeću orginalnu, bezuslovnu i naplativu na prvi poziv bankarsku garanciju za plaćanje preostalog iznosa zakupnine, koji je uvećan za iznos  PDV-a.

**3.3 Vrijeme zakupa**

Ugovori se zaključuju za tekuću godinu računajući od dana zaključenja ugovora do  **31.12.2022. godine**uz mogućnost godišnjeg produženja za period od 1 ( jedne ) godine, odnosno do **31.12.2023.godine**. poduslovom da je korisnik/zakupac  izvršio obaveze predviđene ovim ugovorom, da ugovor nije jednostrano ili sporazumno raskinut ili u slučaju da je pokrenut sudski spor između Javnog preduzeća i Korisnika/Zakupca zbog neispunjenja ugovorom preuzetih obaveza.

Ukoliko tokom trajanja ugovora dođe do privođenja prostora trajnoj namjeni koja podrazumijeva izgradnju hotela visoke kategorije (hoteli kategorije 5\* ili 4\*) u neposrednom zaleđu, odnosno  realizaciju planskog dokumenta koja isključuje korišćenje morskog dobra u skladu sa ovim ugovorom, ugovor se neće obnavljati i zakupac nema pravo da traži povraćaj do tada uloženih sredstava.

**IV Uslovi za ponuđača**

**4.1.** Ponuđač može biti domaće ili strano fizičko lice, privredno društvo, pravno lice ili preduzetnik pojedinačno ili kao grupa ponuđača u zajedničkoj ponudi, konzorcijum koji ispunjavaju uslove iz Javnog poziva.

Članovi zajedničke ponude moraju u ponudi dostaviti ugovor o konzorcijumu, u kojem će biti navedeno ko je nosilac zajedničke ponude i njegova ovlašćenja. Svi članovi zajedničke ponude dužni su da dostave tražene dokaze i dokažu ispunjenost uslova javnog poziva, izuzev Garancije ponude koja treba da glasi na nosioca konzorcijuma.

Tražene uslove  Ponuđač je dužan da ispuni u momentu podnošenja  prijave.

**V Kriterijumi za ponuđače:**

Izabrani ponuđač/korisnik pristaništa/privezišta ima pravo naplate pristajanja/privezivanja plovila i dužan je pridržavati se maksimalno odobrenih naknada za pristajanje plovila datih u tekstu

**KRITERIJUMI**

**za određivanje visine naknada za pristajanje i vezivanje plovila u lukama od lokalnog značaja i na ostalim objektima obalne infrastrukture**

**I    PRISTAJANJE**

Prilikom odobravanja iznosa naknade (čl. 9, tačka 10 i čl.12) Zakona o lukama - Sl. list Crne Gore, 51/8; 40/11; 27/13**;** 18/19), za usluge pristajanja plovila u lukama od lokalnog značaja, na pristaništima i ostalim objektima obalne infrastrukture, Javno preduzeće za upravljanje morskim dobrom Crne Gore, primjenjivaće sledeće:

K**riterijume**

a)    Nivo opremljenosti operativne obale – pristaništa

b)    Dužina plovila i nosivost

c)    Namjena plovila i vrsta saobraćaja kojeg obavlja

Nivo opremljenosti operativne obale – pristaništa, se odnosi na uređaje, opremu i kvalitet sadržaja koji su obezbijeđeni na objektu.

Dužina i nosivost se odnosi na korišćeni prostor operativne obale/pristaništa koji plovni objekat zauzima prilikom pristajanja.

Namjena plovnog objekta se odnosi na vrstu saobraćaja kojeg obavlja plovilo  - namjena za koju je registrovano plovilo.

**Maksimalna visina naknade za pristajanje:**

|  |  |  |  |
| --- | --- | --- | --- |
| za čamce do 7m1 | upisane za sport i rekreaciju | ne naplaćuje se | |
| sa dozvolom za  privredni ribolov |
| za upisane čamce koji obavljaju  privrednu djelatnost prevoza  putnika | do 10m1 | 0,50 €/ m1 | Naplata se vrši za zadržavanje preko 20 min |
| preko 10m1 | 0,50 €/m1 do 10 m1 + 0,40€  za svaki naredni m1 |
| za upisane brodove koji obavljaju  privrednu djelatnost prevoza putnika | 0,40 €/ m1 | | |
| za plovne objekte na solarni pogon | 0,30 €/ m1 | | |
| Ostali plovni objekti | u skladu sa tržišnim principima | | |

**II    VEZIVANJE**

Prilikom odobravanja iznosa naknade **(**čl. 9, tačka 10) Zakona o lukama (Sl.list CG, 51/8; 40/11; 27/13; 18/19**)**, za usluge veza plovila u lukama od lokalnog značaja i na ostalim objektima obalne infrastrukture, Javno preduzeće za upravljanje morskim dobrom Crne Gore, primjenjivaće sledeće:

**Kriterijume**

a) Namjena plovnog objekta i vrsta saobraćaja kojeg obavlja

b) Dužina plovnog objekta

c)  Tip objekta obalne infrastrukture

d) Opremljenost objekta i nivo organizacije servisa u luci od lokalnog značaja, privezištu i drugim objektima obalne infrastrukture

e) Sigurnost i bezbijednost

f) Dostupnost

**Namjena plovnog objekta i vrsta saobraćaja** kojeg obavlja, se odnosi na vrstu saobraćaja za koju je plovilo registrovano.

**Dužina plovnog objekta**, se odnosi na prostor koji plovni objekat zauzima na vezu.

**Tip objekta** se odnosi na vrstu prihvatnog objekta (luka od lokalnog značaja, ostal objekati obalne infrastrukture).

**Opremljenost objekta i nivo organizacije servisa**, podrazumijeva sadržaje i nivo kvaliteta usluga koji su na raspolaganju korisniku u luci / objektu obalne infrastrukture.

**Sigurnost i bezbijednost** se odnose na obezbijeđenu tehničku pouzdanost.

**Dostupnost** se odnosi na položaj luke od lokalnog značaja / objekta obalne infrastrukture,  u naselju i širem prostoru i povezanost sa saobraćajnom infrastrukturom na kopnu.

\*U skladu sa Međunarodnim pomorskim konvencijama korisnik je u obavezi u slučaju jakog nevremena (bura, jugo), pružiti zaklon svim plovnim objektima koji se nadju u blizini, a posebno onima sa područja opštine Budva, koji su bili primorani napustiti matično mjesto veza, do prestanka nevremena.

**\***Maksimalna visina naknade za vez iz tabele: **Maksimalna visina naknade za vez za plovne objekte registrovane za sport i rekreaciju i obavljanje privredne djelatnosti (prevoz putnika i privredni ribolov** važi u zastićenim djelovima akvatorijuma luka od lokalnog značaja i privezišta.

\*Maksimalna visina naknade za vezove koji su formirani izvan zaštićenih djelova zahvata luka od lokalnog značaja i privezišta umanjuje se u iznosu od 40% od propisanih u tabeli “**Maksimalna visina naknade za vez za plovne objekte registrovane za sport i rekreaciju i obavljanje privredne djelatnosti (prevoz putnika i privredni ribolov**

Vlasnik plovnog objekta čiji plovni objekat nije upisan u crnogorski registar plovila u mjesno nadležnoj Lučkoj kapetaniji-ispostavi, ne može biti korisnik komunalnog veza. Takođe, vlasnik plovnog objekta mora imati prebivalište najmanje 10 godina na području opštine u kojoj želi da ostvari pravo na komunalni vez.

**Maksimalna visina naknade za vez za plovne objekte registrovane za sport i rekreaciju i obavljanje privredne djelatnosti (prevoz putnika i privredni ribolov):**

|  |  |  |
| --- | --- | --- |
| za plovne objekte do 5m1 | 200 € | |
| za plovne objekte do 7m1 | sport i rekreacija | 300 € |
| prevoz putnika | 400 € |
| privredni ribolov | 350 € |
| plovne objekte do 7m1 do 12 m1 | sport i rekreacija | 500 € |
| prevoz putnika | 800 € |
| privredni ribolov | 700 € |
| za plovne objekte preko 12 m1 do  15 BT | Sport i rekreacija | 600€ |
| prevoz putnika | 1200 € |
| privredni ribolov | 1000 € |
| za plovne objekte preko 12 m1 preko  15 BT | sport i rekreacija | 800 € |
| prevoz putnika | 1600 € |
| privredni ribolov | 1200 € |
| katamarani | Cijena se **uvećava u iznosu za 50%** u odnosu na ostale plovne objekte | |
| plovni objekti izrađeni od drveta | **Cijena se umanjuje u iznosu za 50%** u odnosu na vrijednosti  utvrđene u prethodnim stavkama | |

**III SUVI VEZ**

**Boravak plovnih objekata na suvom vezu:**

|  |
| --- |
| 2 €/ m2  zauzetog prostora na suvom vezu |

**IV SIDRENJE**

**Lokacije u akvatorijumu opremljene napravama za vez:**

|  |  |  |
| --- | --- | --- |
| za plovne objekte do 7m1 | sport i rekreacija | 80 € |
| prevoz  putnika | 150 € |
| privredni ribolov | 150 € |
| plovne objekte do 7m1 do 12 m1 | sport i rekreacija | 150 € |
| prevoz  putnika | 200 € |
| privredni ribolov | 200 € |
| za plovne objekte preko 12 m1  do 15 BT | sport i rekreacija | 250 € |
| prevoz  putnika | 300 € |
| privredni ribolov | 300 € |
| za plovne objekte preko 12 m1  preko 15 BT | sport i rekreacija | 400 € |
| prevoz putnika | 500 € |
| privredni ribolov | 500 € |

**V USLUGA UPOTREBE DIZALICE/NAVOZA**

|  |  |
| --- | --- |
| **Dizalica**  **(po vršenju operacije podizanja/**  **spuštanja plovnog objekta)** | **3 €/m1** |
| **Navoz**  **(po vršenju operacije podizanja/**  **spuštanja plovnog objekta)** | **cijena se umanjuje u iznosu za 20%** u odnosu na vrijednosti  utvrđene u prethodnim stavkama |

Imajući u vidu Kriterijume razrađene kroz poglavlja I, II, III, IV i V visina naknade za ostala plovila, za korišćenje veza u lukama od lokalnog značaja, pristaništima, privezištima, drugim objektima obalne infrastrukture, uređenim i opremljenim sidrištima, označenim a neuređenim sidrištima, određivaće se u skladu sa tržišnim principima poslovanja koncesionara, zakupca – operatera.

**Izabrani ponuđač/korisnik pristaništa/privezišta je dužan:**

- pridržavati se navedenih Kriterijuma za određivanje visine naknada za pristajanje i vezivanje

plovila u lukama od lokalnog značaja i na ostalim objektima obalne infrastrukture koji su

usvojeni od strane Upravnog odbora Javnog preduzeća broj:0203-638/6-1

od  15.02.2019.godine,

- pridržavati se Uslova za opremanje i održavanje reda na pristaništu/privezištu koje izdaje Javno

preduzeće za upravljanje morskim dobrom,

- prije početka obavljanja djelatnosti dostaviti Cjenovnik usluga koji će odobriti Javno preduzeće

za upravljanje  morskim dobrom na osnovu Izmjena i dopuna kriterijuma za određivanje visine

naknada za pristajanje i vezivanje plovila u lukama od lokalnog značaja i na ostalim objektima

obalne infrastrukture,

**VI**  **Sadržaj prijave**

**6.1. Prijava obavezno sadrži:**

**Podatke o ponuđaču i dokaze o podobnosti ponuđača:**

**6.1.1.Za fizička lica:**

- Ime i prezime ponuđača sa adresom prebivališta, odnosno boravišta i brojem kontakt

telefona,  Izjavu o prihvatanju svih uslova i obaveza iz Javnog poziva, kao i izjavu-saglasnost da

se lični podaci obrađuju u postupku, odnosno **Obrazac A Javnog preduzeća**,

- fotokopija lične karte/pasoša sa jedinstvenim matičnim brojem,

- potvrda Poreske uprave  da su uredno izvršene sve obaveze po osnovu plaćanja poreza i

doprinosa za period 90 dana od dana sprovođenja aukcije (licitacije),

- uvjerenje mjesno nadležnog Osnovnog suda da  se protiv ponuđača ne vodi krivični postupak,

**6.1.2. Za privredna društva, pravna lica ili preduzetnike**:

- Naziv  i adresu sjedišta, Izjavu o prihvatanju svih uslova i obaveza iz Javnog poziva, kao i izjavu-

saglasnost da se lični podaci obrađuju u postupku, odnosno **Obrazac A Javnog preduzeća;**

- dokaz o registraciji (Izvod iz CRPS sa podacima o ovlašćenim licima ponuđača ne stariji od 6

mjeseci),

- rješenje o PIB pravnog lica/preduzetnika,

- rješenje o registraciji PDV-a, ukoliko je ponuđač obveznik PDV-a, ukoliko ponuđač nije

obveznik PDV-a dužan je da dostavi potvrdu od Poreske uprave Crne Gore da ponuđač nije

obveznik PDV-a,

- uvjerenje mjesno nadležnog Osnovnog suda da  se protiv privrednog društva, pravnog lica i

odgovornog lica u pravnom licu ne vodi krivični postupak,

- uvjerenje Ministarstva pravde da se privredno društvo, pravno lice/preduzetnik ne nalazi u

kaznenoj  evidenciji za neko od krivičnih djela organizovanog kriminala sa elementima

korupcije, pranja novca i prevare,

- uvjerenje Ministarstva pravde da se odgovorno lice u privrednom društvu, pravnom licu ne nalazi

u kaznenoj za neko od krivičnih djela organizovanog kriminala sa elementima korupcije, pranja

novca i prevare,

- potvrda Poreske uprave da su uredno izvršene sve obaveze po osnovu plaćanja poreza i doprinosa

za period 90 dana od dana sprovođenja aukcije ( licitacije).

Ukoliko je ponuđač strano pravno lice dokumentaciju iz tačke 6.1.2 alineje 2, 3, 4, 5, 6 i 7. izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača.

**6.2.** **Originalnu bankarsku garanciju** ponude  koja mora biti bezuslovna, „bez prigovora“ i naplativa na prvi poziv sa rokom važenja minimum 90 dana od dana sprovođenja aukcije ( licitacije).

**Iznos bankarske garancije ne može biti manji od visine početne cijene zakupnine/naknade za korišćenje morskog dobra određene Javnim pozivom.**

**6.3. Naznaku za koje pristanište se podnosi prijava.**

**6.4. Ponude se dostavljaju na crnogorskom jeziku.**

**6.5.** Potrebni dokazi (osim fotokopije lične karte) dostavljaju se u formi originala ili ovjerene fotokopije. Dokazi ne smiju da budu stariji od šest mjeseci od dana sprovođenja aukcije, osim Rješenja o registraciji PDV-a, Rješenja o registraciji za PIB i druga odobrenja nadležnih organa u zavisnosti od perioda važenja.

**VII Sprovođenje postupka:**

**7.1.** Ponuđač sačinjava i podnosi prijavu  u skladu sa Javnim pozivom.

Rok važenja prijava je 90 dana od dana sprovođenja aukcije ( licitacije).

**7.2.** Ponuđač može u roku za dostavljanje prijava, da istu mijenja i dopunjava ili da u pisanoj formi odustane od prijave.

Promjena i dopuna prijave  ili odustajanje od prijave ponuđač dostavlja na isti način kao i prijavu.

Ponuđač može odustati od prijave, bez aktiviranja priložene garancije ponude, najkasnije do roka (dan, vrijeme, sat)  određenog javnim pozivom za predaju prijave na arhivi Javnog preduzeća.

U slučaju odustanka od prijave prije isteka roka određenog za dostavljanje prijave/odnosno otvaranja prijave  ista se vraća ponuđaču neotvorena.

**7.3. Prijava se dostavlja u roku određenom Javnim pozivom u zatvorenim kovertama postom ili neposrednom predajom na arhivi Javnog preduzeća.**

Prijave koje su primljene nakon isteka Javnim pozivom određenog roka odbijaju se kao neblagovremene i vraćaju se neotvorene ponuđaču, konačnom odlukom.

Prijave  fizičkih ili pravnih lica (ranijih korisnika) se odbijaju kao neprihvatljive i neće biti predmet vrednovanja, ukoliko je:

-protiv ponuđača (ranijeg korisnika)  Javno preduzeće pokrenulo sudski postupak zbog neispunjavanja ugovorenih obaveza,

-sa ponuđačem (ranijim korisnikom) Javno preduzeće raskinulo  ugovor zbog teže povrede ugovorne obaveze

**7.4.** Postupak davanja u zakup sprovode komisije za aukciju koje imenuje Direktor Javnog preduzeća.

Komisija za aukciju u postupku javnog nadmetanja, preuzima prijave sa arhive Javnog preduzeća, vrši pregled i ocjenu formalne ispravnosti prijava, vrši registraciju ponuđača i u skladu sa Pozivima sprovodi aukciju i sačinjava Zapisnik o aukciji.

**7.5.** Nezatvorene (neuredne) prijave  odbijaju se kao nevažeće i u stanju u kojem su uručene biće vraćene ponuđaču, nakon okončanja postupka .

**Neispravna je ponuda koja nije sačinjena u skladu sa uslovima Javnog poziva.**

Podnesci i obaviještenja Komisije za aukciju dostavljaju se na adresu koju je ponuđač označio u prijavi ili neposrednim uručenjem na Arhivi Javnog preduzeća.

U slučaju da podnesci ne budu uručeni na adresu označenu u prijavi, isto će biti postavljeno na oglasnoj tabli i internet stranici Javnog preduzeća www.morskodobro.me. Istekom roka od 5 (pet) dana od dana oglašavanja smatrat će se da je lice uredno obavješteno, nakon čega će teći rokovi za sprovođenje radnji u postupku.

**VIII Način, vrijeme i mjesto podnošenja prijava**

Ponuđač je dužan da prijavu pripremi kao jedinstvenu cjelinu i da svaku prvu stranicu svakog lista i ukupni broj listova prijave označi rednim brojem (1/40, 2/40..) osim bankarske garancije koja ne mora biti uvezana i numerisana.

Prijava mora biti povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list prijave.

Prijava zahtijevana Javnim pozivom dostavlja se u odgovarajućem zatvorenom omotu (koverat) na način da se prilikom otvaranja prijave može sa sigurnošću utvrditi da se prvi put otvara.

Na omotu prijave navodi se: naziv/ime i prezime ponuđača, broj javnog poziva, broj lokacije iz javnog poziva za koju se dostavlja i na koju se odnosi prijava.

**Prijave za javno nadmetanje (aukciju) dostavljaju se poštom ili neposrednom predajom na arhivi Javnog preduzeća svakog radnog dana od 09.00 do 14.00 casova od dana objavljivanja ovog poziva, (izuzev od 11.30 do 12.00h) u zapečaćenim kovertama sa naznakom „PRIJAVA ZA JAVNO NADMETANJE PO POZIVU BROJ \_\_\_\_, RED.BR.\_\_\_\_ U OPŠTINI \_\_\_\_\_\_“, najkasnije do 24.05.2022.godine do 14:00 časova, do kada moraju biti dostavljene i ponude koje su upućene poštom.**

Prijave dostavljene nakon navedenog roka (neblagovremene prijave), nezatvorene prijave,  prijave uz koje nijesu priloženi traženi dokazi (neuredne prijave), kao i prijave fizičkih i pravnih lica (ranijih korisnika) protiv kojih je pokrenut sudski postupak zbog neispunjavanja ugovorenih obaveza prema Javnom preduzeću, ne mogu učestvovati u javnom nadmetanju.

**Zainteresovanim ponuđačima ili njihovim ovlašćenim predstavnicima, Obrazac A se dostavlja e-mailom, na e-mail adresu koju je naznačio zainteresovani ponuđač, sa obavezom zainteresovanog ponuđača da potvrdi prijem e-maila sa Obrascem A. Takodje, sve potrebne informacije, uvid u skice i uslove tendera mogu se ostvariti putem email adrese jpmdcg@t-com.me ili telefonskim putem na br.tel. 033/452-709 Služba za ustupanje na korišćenje morskog dobra i upravljanje lukama zaključno sa 20.05.2022.godine do 14 h.**

**IX Vrijeme i mjesto javnog nadmetanja**

Javno nadmetanje **pod uslovima koji će obezbijediti poštovanje Preporuka i mjera tijela za zarazne bolesti**, će se obaviti dana **26.05.2022.godine u 14:00 časova** **u Sali na prvom spratu poslovne zgrade Javnog** preduzeća, uz poštovanje epidemioloških mjera.

Pravo učešća na nadmetanju imaju sva pravna i fizička lica koja blagovremeno dostave pisanu prijavu sa potrebnom dokumentacijom i uredno se registruju.

**Podnosioci prijava za javno nadmetanje – aukciju su dužni da se 1 sat prije početka licitacije registruju kod Komisije. Ukoliko se ne registruju gube pravo na povraćaj bankarske garancije.**

**X Licitacioni korak**

**Licitacioni korak u postupku javnog nadmetanja – aukcije utvrđuje se u  iznosu od 100,00 eura na početnu cijenu.**

**XI Izbor najpovoljnijeg ponuđača**

Učesnik koji ponudi najveći iznos naknade/zakupnine proglašava se za najpovoljnijeg ponuđača, a njegova ponuda smatra se prihvaćenom ponudom za zakup predmetne lokacije. Ponuđač koji ponudi najveći iznos zakupnine potpisuje **Izjavu** kojom prihvata izlicitirani iznos, gdje se ujedno taksativno navodi redoslijed odustanka ponuđača i iznos na kom su ponuđači odustali.

Po završenom postupka aukcije/licitacije, ponuđači imaju pravo da ulože prigovor na sami tok postupka aukcije/licitacije. Prigovor ne odlaže aukciju, a o osnovanosti prigovora komisija odlučuje neposredno po njegovom iznošenju. Odluka po prigovoru je konačna.

**Najpovoljniji ponuđač je dužan da u roku od 10 (deset) dana od dana nadmetanja zaključi Ugovor o zakupu privremene lokacije**.

U slučaju da se prvorangirani ponuđač povuče iz nadmetanja odnosno ukoliko ne potpiše ugovor u predviđenom roku aktiviraće se njegova garancija ponude, a Javno preduzeće će pozvati na zaključenje ugovora sledećeg rangiranog ponuđača u skladu sa redosledom plasmana ponuda.

U slučaju odustanka ili odbijanja svih rangiranih ponuđača da potpišu ugovor Tenderska komisija će javno nadmetanje-aukciju proglasiti neuspjelom.

Ponuđači koji nijesu izabrani mogu da preuzmu bankarske garancije ponude u roku od 8 (osam) dana od dana zaključenja ugovora sa najpovoljnijim ponuđačem.

**XII Činidbena garancija**

Izabrani ponuđač je dužan da do dana određenog za zaključenje ugovora dostavi godišnju činidbenu garanciju, odnosno originalnu bankarsku garanciju kojom će se garantovati dobro izvršenje ugovorom preuzetih obaveza u visini od 20% od ukupno ugovorene zakupnine uvećane za PDV, sa obavezom njenog godišnjeg obnavljanja tokom trajanja ugovora.

**XIII**  Javni poziv objavljuje se u dnevnom listu „Vijesti“ i na internet stranici Javnog preduzeća www. morskodobro.me

**XIV** Sve potrebne informacije mogu se dobiti na br.tel. 033/452-709 Služba za upravljanje lukama i pomorstvo.